ไม่เกริ่นเยอะ...อย่างที่รู้กันว่าร้านนี้เค้าเป็นร้าน brunch แต่ตอนนี้เค้าเปลี่ยนโฉมใหม่กับ dinner เต็มตัว
แน่นอนว่า เปิด dinner ก็ต้องมีเมนูใหม่เกือบหมดร้าน ครั้งนี้ได้มาลอง

Chicken Wings 
ปีกไก่คลุกเคล้าซอสเกาหลี รสชาติซอสเข้มข้นแอบได้กลิ่นเหล้าด้วยนะเออ... ไก่นุ่มสุกอร่อยกำลังดี
กินแล้วเพลิน เป็นออเดิร์ฟ เรียก น้ำย่อย ได้ดีสุดๆ

Red Wine Burger
เบอร์เกอร์ไวน์แดง (เท่าที่เจอยังไม่ค่อยเห็นร้านไหนมีนะ) ตัวบันผสมไวน์แดงกับหอมใหญ่ จะทำให้เนื้อบันนุ่ม แล้วตอนกัดเข้าปาก ก็จะได้กลิ่นไวน์แดงขึ้นจมูกเบาๆ ตัวเนื้อเป็นเนื้อวากิวหนานุ่ม เราสามารถเลือกความสุกได้ว่าจะ medium, medium rare ฯลฯ 

ส่วนจานนี้มาแบบ medium rare กัดไปเนื้อฉ่ำๆ อยู่เลย ตัวซอสเป็นแยมไวน์แดง ผสมแครนเบอร์รี่ รสชาติค่อนข้าวกลมกล่อมเข้ากันได้ดีเลย แถมยังมี smoked bacon ให้ได้เคี้ยวกรุบๆ เท่านั้นยังไม่พอ เค้ายังโปะ เชดด้าชีส ช่วยเพิ่มความนัวกันเข้าไปอี๊กกกกก

Lamb Ragu 
พาสต้ารสชาติกลมกล่อม หอมมิโซะ ผสมด้วยซอสมะเขือเทศ คือ ดูมันเหมือนเครื่องน้อยๆ อาจจะไม่ใช่สไตล์ไทยๆ เท่าไหร่ แต่คือ รสชาติเค้านัวจริง กินกับมะเขือเทศที่วางท๊อปอยู่ด้านบนมันดีนะ คือเหมือนมันเอาไว้ประดับจาน แต่เอามากินด้วย รสเปรี้ยวนิดๆ ของมะเขือเทศทำให้รสชาติของซอสอร่อย ไม่เลี่ยนมาก

Chocolate Tart
ของหวานปิดท้าย เรียกว่าอร่อยมากกก (ส่วนตัวชอบช็อกโกแลตเป็นทุนเดิม ฮ่าๆๆ) 
ช็อกโกแลต ทาร์ต โฮมเมดช็อกโกแลตเจ้มจ้นๆ อร่อยโดนใจ แต่กินหลายคำเริ่มหวานล่ะ ต้องตัดด้วย
ไอศกรีมนมฮอกไกโด โรยด้วยครัมเบิลกรุบกรอบ แถมด้วยโอวัลตินผงๆ กินแล้วชวนให้คิดถึงสมัยเด็ก